नई दिल्ली : डीयू यानि दिल्ली विश्वविद्यालय (डीयू) ने 2015-16 और 2017-18 के बीच उत्तरपुस्तिकाओं की दोबारा जांच या नंबर दोबारा जोड़ने से करीब 3 करोड़ रुपये की कमाई हुई है। इस बात का खुलासा एक आरटीआई से मिले जवाब में हुआ है। विश्वविद्यालय द्वारा मुहैया कराई गई जानकारी के मुताबिक, उसने 2015-16 और 2017-18 के बीच अकेले रीवैल्यूएशन से 2,89,12,310 रुपये कमाए हैं। इसी अवधि के दौरान, पुन: जांच से 23,29,500 और छात्रों को उनकी मूल्यांकित उत्तर पुस्तिका की प्रति मुहैया कराने के लिए 6,49,500 रुपये वसूले गए हैं।